Dialogus Petropolitanus
Dialogus Petropolitanus (Russice Петербургский диалог; Theodisce Petersburger Dialog) fuit forum idearum inter Russos et Germanos melius commutandarum. Quibus inceptis rectio utraque benigne annuebat, cum commercia et scientiae et cultura quoque lucrarentur. Participabantur Germaniae et Russiae cives variorum camporum periti, ut nova omnibus placida promoverentur. Vel organizationes re publica vacantes invitatae sunt. Plebs quoque id deamavisse videtur, secundum communicationem socialem. Dialogos anno 2001 Vladimirus Putin et Gerardus Schröder instituerant. Quotannis conventum est: convocaverunt urbes Petropolis, Vimaria, Hamburgum, Dresda, Aquae Mattiacae, Monacum, Catharinopolis, Lycopolis, Hannovera, Moscua, Cassella, Potestampium, Berolinum, Königswinter (apud Bonnam). Anno 2022 exeunte, censum est omnia quam primum sepelienda esse. Russi enim communitatem pacificam spernentes non solum plurimas organizationes re publica vacantes impediverant, sed etiam Ucrainam mansuetam ingressi erant.